Neoptolemos av Epirus

Neoptolemos I av Epirus (gresk: Νεοπτόλεμος Α' Ηπείρου) (styrte fra 370 f.Kr. – død 357 f.Kr.) var en konge av Epirus og en sønn av Alketas I av Epirus, og far av Aleksander I av Epirus og døtrene Troas og Olympias. Ved sistnevnte ble han bestefar til Aleksander den store.Lemprière, John (1827): A Classical Dictionary, Containing a Copious Account of All the Proper Names, E. Duychinck, Collin & co.

Neoptolemos hevdet å nedstamme fra helten Akilles og fra kong Lykomedes, som i henhold til gresk mytologi var en konge av Skiros. Den senere romerske keiser Caracalla hevdet at han nedstammet fra Neoptolemos.

Olympias opprinnelig navn som hun fikk i Epirus var Polyxena. Det ble først endret etter at hun ble gift med Filip II av Makedonia.

 Etymologi 
Betydningen av Neoptolemos’ navn er «ny krig», avledet fra νεος (neos) «ny» og πολεμος (polemos) «krig».Name of Neoptolemus

Det er også navnet på en helt i gresk mytologi, en sønn av Akilles, som ble fraktet til Trojakrigen ettersom det var spådd at grekerne ikke ville vinne om han ikke var tilstede.

 Styre 
Etter at hans far Alketas var død arvet Neoptolemos og hans bror Arymbas eller Arybbas (som ble bestefar til Pyrrhos) hver sin halvpart av kongedømmet, men de fortsatte å styre hver sin del i fred og bedragenighet. Det nevnes at Arymbas var en mann som støttet litteraturen og lærde menn, men det nevnes ikke noe tilsvarende om Neoptolemos.Robinson, John (1831): Ancient history, s. 197 Da han døde, antagelig rundt 357 f.Kr., var det hans sønn Aleksander I som arvet hans halvdel, og i 343 f.Kr. også hele riket.

Det første epigrafiske bevis på det molossiske forbund går tilbake til ca. 370 f.Kr. og under Neoptolemos’ tid.Cabanes, L'Épire 534,1

 Referanser 

 Litteratur 
 Pausanias, i. 11. §§ 1, 3
Junianus Justinus, vii. 6. § 10, xvii. 3. § 14
 Droysen, Johann Gustav: Geschichte des Hellenismus , bind I (e-bok), s. 250

 Eksterne lenker 
 Genealogi

Kategori:Konger av Epirus
Kategori:Dødsfall i 357 f.Kr.
Kategori:Antikkens Epirus